|  |  |
| --- | --- |
| tmp_20100114155715_0  REPUBLIKA HRVATSKA  KOPRIVNIČKO-KRIŽEVAČKA ŽUPANIJA  **Općina Koprivnički Bregi** |  |

KLASA: 400-01/24-01/03

URBROJ: 2137-8-25-5

Koprivnički Bregi, 29. rujna 2025.

**OBRAZLOŽENJE**

**POLUGODIŠNJEG IZVJEŠTAJA**

**O IZVRŠENJU PRORAČUNA**

**OPĆINE KOPRIVNIČKI BREGI ZA 2025. GODINU**

Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/13, 102/17, 1/20, 147/20 i 85/23) utvrđeno je da Polugodišnji izvještaj o izvršenju proračuna jedinice lokalne samouprave sadrži:

1. **Opći** **dio** polugodišnjeg izvještaja o izvršenju proračuna koji čini:
   1. sažetak Računa prihoda i rashoda i Račun financiranja,
   2. Račun prihoda i rashoda i
   3. Račun financiranja
2. **Posebni dio** izvještaja o izvršenju proračuna iskazuje se u izvještajima:
   1. izvještaj po organizacijskoj i
   2. izvještaj po programskoj klasifikaciji
3. **Posebni izvještaji**
   1. izvještaj o korištenju proračunske zalihe,
   2. izvještaj o zaduživanju na domaćem i stranom tržištu novca i kapitala,
   3. izvještaj o danim jamstvima i plaćanjima po protestiranim jamstvima,
4. **Obrazloženje**

Obrazloženje općeg dijela

Opći dio sadrži:

* 1. obrazloženje ostvarenja prihoda i rashoda, primitaka i izdataka u izvještajnom razdoblju

b. obrazloženje ostvarenog prijenosa sredstava iz prethodne godine i prijenosa sredstava u slijedeću godinu/ razdoblje

Račun prihoda i rashoda iskazuje se u slijedećim tablicama:

* Izvještaj o prihodi i rashodima prema ekonomskoj klasifikaciji,
* Izvještaj o prihodi i rashodima prema izvorima financiranja,
* Izvještaj o rashodima prema funkcijskoj klasifikaciji.

Račun financiranja iskazuje se u tablicama:

* Izvještaj računa financiranja prema ekonomskoj klasifikaciji,
* Izvještaj računa financiranja prema izvorima financiranja.

Posebni dio proračuna sadrži:

* Izvještaj po organizacijskoj klasifikaciji,
* Izvještaj po programskoj klasifikaciji.

Proračun Općine Koprivnički Bregi za 2025. godinu sa projekcijama za 2026. i 2027. godinu usvojen je na 27. sjednici Općinskog vijeća Općine Koprivnički Bregi, dana 14. prosinca 2024. godine. I. Izmjene i dopune Proračuna Općine Koprivnički Bregi za 2025. godinu usvojene su na 29. sjednici Općinskog vijeća Općine Koprivnički Bregi, dana 27. ožujka 2025. godine.

**OBRAZLOŽENJE OPĆEG DIJELA PRORAČUNA**

Prihodi i primici te rashodi i izdaci s izvršenjem za 2024. i 2025. godinu iskazani su u sljedećoj tablici i grafikonu:

Tablica 1: Pregled prihoda i primitaka ostvarenih u 2024. i 2025. godini

|  |  |  |
| --- | --- | --- |
|  | **2024** | **2025** |
| Prihodi i primici | 585.736,63 eura | 788.899,60 eura |
| Rashodi i izdaci | 456.882,81 eura | 748.925,70 eura |

**PRIHODI I PRIMICI**

U izvještajnom razdoblju prihodi i primici ostvareni su u visini 788.899,60 eura, odnosno za 34,69% više u odnosu na ostvarenje izvještajnog razdoblja prethodne godine. Pregled prihoda i primitaka za razdoblje 2024.-2025. godine nalazi se u sljedećoj tablici:

Tablica 2: Struktura prihoda i primitaka ostvarenih u 2024.-2025. godini

|  |  |  |
| --- | --- | --- |
| Opis | Izvršenje 2024. | Izvršenje 2025. |
| 1 | 2 | 3 |
| **PRIHODI I PRIMICI** | **585.736,63** | **788.899,60** |
| Prihodi od poreza | 283.877,92 | 310.843,94 |
| Pomoći | 234.303,88 | 390.469,87 |
| Prihodi od imovine | 20.861,79 | 20.272,92 |
| Prihodi od up. i admin. pristojbi i dr. | 46.693,04 | 67.312,87 |

**PRIHODI OD POREZA (61)**

Prihodi od poreza ostvareni su u iznosu 310.843,94 eura, odnosno 9,5% više u odnosu na izvještajno razdoblje prethodne godine.

Porez na dohodak 611 ostvaren je za 6,12% manje u odnosu na razdoblje prošle godine. Navedeni porez ovisi o plaćama i broju zaposlenih na području Općine Koprivnički Bregi.

U podskupini računa 613 porezi na imovinu ostvareni su u iznosu od 51.997,23 eura dok su u izvještajnom razdoblju prethodne godine ostvareni 10.565,03 eura. Općina na ostvarenje navedenog poreza ne može utjecati jer on ovisi o kupnji nekretnina na području Općine Koprivnički Bregi.

U podskupini 614 iskazan iznos od 3.186,96 eura odnosi se na uplatu poreza na potrošnju alkoholnih i bezalkoholnih pića. Porez na potrošnju alkoholnih i bezalkoholnih pića vezan je uz poslovanje ugostiteljskih objekata na području općine. U odnosu na prethodnu godinu kada je ostvareno 975,34 eura u izvještajnom razdoblju ostvareno je više poreza iz razloga što je krajem 2024. godine na području Općine Koprivnički Bregi otvoren novi ugostiteljski objekt.

**POMOĆI IZ PRORAČUNA (63)**

Pomoći iz inozemstva i od subjekata unutar općeg proračuna ostvarene su za 66,65% više, u iznosu od 390.469,87 eura, dok su u izvještajnom razdoblju prethodne godine ostvarene u iznosu od 234.303,88 eura.

Pomoći proračunu iz drugih proračuna i izvanproračunskim korisnicima (podskupina 633) ostvarene su u iznosu od 17.124,26 eura, odnosno za 10,9 % manje u odnosu na isto izvještajno razdoblje prethodne godine. Navedene pomoći ovise o natječajima na koje se Općina prijavljuje putem Javnih poziva. U 2025. godini primljena su sredstva tekućih pomoći u iznosu od 13.871,52 € za Fiskalnu održivost vrtića te kapitalne pomoći u iznosu od 3.252,74 eura od Ministarstva regionalnog razvoja i fondova Europske unije za ˝Poboljšanje vodnokomunalne infrastrukture aglomeracije Koprivnica˝ na kojem je Općina Koprivnički Bregi bila partner na projektu.

Pomoći od izvanproračunskih korisnika (podskupina 634) realizirane su u iznosu od 13.800,60 eura dok su u izvještajnom razdoblju prethodne godine realizirane u iznosu od 5.962,63 eura. Primljena sredstva odnose se na primljena sredstva od Hrvatskog zavoda za zapošljavanje za plaću dva zaposlenika putem javnih radova. Razlika se javlja zato što su 2024. godine primljena sredstva za jednu osobu te je u 2025. godini povećana minimalna plaća.

Pomoći izravnanja za decentralizirane funkcije i fiskalnog izravnanja (635) iskazuju se od 2025. godine u okviru novog odjeljka 6353 Pomoći fiskalnog izravnanja dok su se u 2024. godini navedene pomoći iskazivale na odjeljku 6331 Tekuće pomoći proračunu i izvanproračunskim korisnicima iz drugih proračuna.

Primljena je pomoć temeljem prijenosa EU sredstava (podskupina 638) u iznosu od 149.775,59 eura. Općina Koprivnički Bregi u 2025. godini primila je sredstva za dvije gerontodomaćice za obavljanje poslova pomoći u kući starijim osobama i osobama s invaliditetom na području Općine Koprivnički Bregi za potrebe provedbe aktivnosti u okviru projekta ˝Zaposli i pomozi 2˝ u iznosu od 9.087,50 eura, a kojem je nositelj Općina Drnje dok je Općina Koprivnički Bregi partner navedenog projekta. U 2024. godini projekt ˝Zaposli i pomozi 2˝ je započeo no sredstva su doznačena Općini nakon izvještajnog razdoblja. U 2025. godini primljena su sredstva u iznosu od 140.688,09 eura od Ministarstva regionalnog razvoja i fondova Europske unije za provedbu projekta Izgradnje biciklističko- pješačke staze u ulicama A. Šenoe i V. Nazora u Koprivničkim Bregima, a koji se prijavio na Poziv na dodjelu bespovratnih sredstava ITU- Sigurno povezani. U 2024. godini primljena je pomoć temeljem prijenosa EU sredstava u iznosu od 17.613,67 eura od Agencije za plaćanja u poljoprivredi, ribarstvu i ruralnom razvoju, na koji se Općina prijavila za izgradnju dječjeg igrališta u parku u Koprivničkim Bregima putem natječaja. Navedeni prihodi ovise o prijavama na natječaje na koje se Općina javlja.

**PRIHODI OD IMOVINE (64)**

Prihodi od imovine ostvareni su u iznosu od 20.272,92 eura što je 2,82% manje u odnosu na ostvarenje prethodne godine.

Na podskupini 641 (prihodi od financijske imovine) realizirani su u odnosu na prethodno izvještajno razdoblje za 30,5% više. Na izvršenje ovih prihoda utjecalo je više uplaćenih sredstava od Podravske banke za kamate.

Prihodi od nefinancijske imovine (642) ostvareni su u iznosu od 20.260,04 eura odnosno 2,84% manje u odnosu na izvještajno razdoblje prethodne godine kad su ostvareni u iznosu od 20.851,92 eura. Do promjena je došlo kod:

* naknada za koncesije- u 2025. godini plaćena je za drugo polugodište do izvještajnog razdoblja dok je u 2024. godini plaćena nakon izvještajnog razdoblja te se iz tog razloga javlja razlika),
* prihodi od zakupa i iznajmljivanja imovine- manji su za 11,9% u odnosu na izvještajno razdoblje prethodne godine jer su u 2024. godini naplaćena potraživanja iz prethodnih godina za zakup državnog poljoprivrednog zemljišta putem postupka prisilne naplate,
* u 2025. godini došlo je do povećanja naknade za korištenje nefinancijske imovine za 21,4 %, a što se u najvećem dijelu odnosi na naknadu za korištenje domova jer se Odlukom povećala cijena iznajmljivanja domova (zbog povećanja režijskih troškova koje podmiruje Općina).

**PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65)**

Prihodi od upravnih i administrativnih pristojbi, pristojbi po posebnim propisima i naknada odnose se na prihode po posebnim propisima, a koji se odnose na prihode od vodnog gospodarstva, doprinosa za šume i ostalih nespomenutih prihoda te komunalni doprinosi i naknade koji se odnose na prihode od komunalne naknade i ostale nespomenute prihode. Navedeni prihodi povećani su za 44,16% u odnosu na izvještajno razdoblje prethodne godine.

U 2025. godini primljen je prihod od prodaje državnih biljega dok u 2024. godini navedeni prihodi nisu ostvareni.

Doprinosi za šume bilježe bilježe porast od 50,6 % (ovisi o sjeći šuma na području Općine Koprivnički Bregi).

Komunalni doprinosi u 2024. godini nisu ostvareni dok su u 2025. godini ostvareni u iznosu od 884,10 eura.

Komunalne naknade su u porastu za 49,5% u odnosu na 2024. godinu zbog bolje naplate komunalne naknade.

**RASHODI I IZDACI**

Poslovna događanja u proračunu svrstavamo u skupine prema njihovim srodnim ekonomskim obilježjima. Potrebno je naglasiti da rashodi predstavljaju smanjenja ekonomskih koristi u obliku smanjenja imovine ili povećanja obveza.

Prema zakonskoj regulativi rashodi se temeljno klasificiraju na rashode poslovanja i rashode za nabavu nefinancijske imovine.

Rashodi poslovanja klasificiraju se na rashode za zaposlene, materijalne rashode, financijske rashode, subvencije, pomoći, naknade, donacije i ostale rashode.

Rashodi za nabavu nefinancijske imovine klasificiraju se po vrstama nabavljene nefinancijske imovine.

U izvještajnom razdoblju rashodi su realizirani u iznosu od 748.925,70 eura, odnosno za 65,31% više u odnosu na ostvarenje izvještajnog razdoblja prethodne godine te 26,44% od planiranih u 2025. godini.

Tablica 3: Struktura rashoda i izdataka ostvarenih u 2024.-2025. godini

|  |  |  |  |
| --- | --- | --- | --- |
| Opis | Izvršenje 2024. | Rebalans 2025. | Izvršenje 2025. |
| 1 | 2 | 3 | 4 |
| **RASHODI I IZDACI** | **456.882,81** | **2.832.471,96** | **748.925,70** |
| Rashodi poslovanja | 386.844,61 | 1.420.687,33 | 499.617,36 |
| Rashodi za nabavu nefinancijske imovine | 66.187,84 | 1.411.784,63 | 249.308,34 |
| Izdaci za financijsku imovinu i otplate zajmova | 3.850,36 | 0,00 | 0,00 |

**RASHODI POSLOVANJA**

Rashodi poslovanja u 2025. godini ostvareni su u iznosu od 499.617,36 eura odnosno 29,15% više od izvršenih u 2024. godini.

**RASHODI ZA ZAPOSLENE (31)**

Rashodi za zaposlene s osnove plaća i pripadajućih doprinosa te ostali rashodi za zaposlene iznose 140.453,39 eura i bilježe porast u odnosu na prethodnu godinu. Odstupanje je iskazano iz razloga što se od siječnja 2025. godine primjenjuje nova osnovica za obračun plaća, povećao se broj zaposlenih te su promjenom Pravilnika povećana materijalna prava službenika i namještenika u Jedinstvenom upravnom odjelu Općine Koprivnički Bregi.

**MATERIJALNI RASHODI (32)**

Materijalni rashodi ostvareni su u iznosu od 148.563,56 eura odnosno za 5,73 % više u odnosu na izvještajno razdoblje prethodne godine. Odstupanja u odnosu na prošlu godinu zabilježena su na:

Podskupina 321 (naknade troškova zaposlenima) u iznosu od 5.065,65 eura, povećane su u odnosu na izvještajno razdoblje prethodne godine zbog povećanih troškova za stručno usavršavanje zaposlenika, povećanih troškova naknade za prijevoz zbog promjene Pravilnika o materijalnim i drugim pravima službenika i namještenika u Jedinstvenom upravnom odjelu Općine Koprivnički Bregi te povećanih troškova za korištenje privatnog automobila u poslovne svrhe, a što koristi komunalni redar i komunalni radnik za redovne poslove.

Podskupina 322 (rashodi za materijal i energiju) ostvareni su za 34,96 % više u odnosu na izvještajno razdoblje prethodne godine, u iznosu od 20.818,75 eura. Razlike u odnosu na izvještajno razdoblje prethodne godine javljaju se zbog većih cijena materijala i energenata na tržištu.

Navedeni materijalni rashodi koriste se sukladno potrebama i situacijama u kojima se Općina pronađe.

Podskupina 323 (rashodi za usluge) - u strukturi ovih rashoda veće odstupanje iskazano je na:

- Odjeljak 3231 – usluge telefona, interneta, pošte i prijevoza u iznosu od 2.844,98 eura. Do povećanja u odnosu na 2024. godinu dolazi zbog većih cijena navedenih usluga.

- Odjeljak 3232 – usluge tekućeg i investicijslog održavanja u iznosu 11.274,31 eura. Navedeni rashodi ostvareni su manje u odnosu na prethodnu godini zbog realizacije pojedinih projekata sukladno Proračunu Općine Koprivnički Bregi.

- Odjeljak 3233 – usluge promidžbe i informiranja iskazane su u iznosu 10.697,72 eura. Na navedenim rashodima došlo je do povećanja zbog povećanja cijena navedenih usluga, ali je i realizirana aktivnost za uslugu izrade tabla za vidljivost projekta (izgradnje pješačko biciklističke staze u ulicama A. Šenoe i V. Nazora u Koprivničkim Bregima). Također, 2025. godini održavali su se lokalni izbori pa je došlo do povećanja navedenih troškova.

- Odjeljak 3234 – komunalne usluge iskazane su u iznosu 15.273,48 eura. Troškovi se odnose na troškove vodoopskrbe, zbrinjavanje i odvoz smeća, ostale komunalne usluge (deratizacija) te naknade za uređenje voda. Navedeni troškovi povećali su se zbog većih cijena za navedene usluge.

- Odjeljak 3236 – zdravstvene i veterinarske usluge u iznosu 17.407,64 eura odnosno 37,14% više u odnosu na izvještajno razdoblje prethodne godine. Rashodi se odnose na skrb i zbrinjavanje psa lutalica na području općine. Troškovi za skrb o psima lutalicama su znatno visoki zbog cijena tih usluga i velikog broja psa lutalica sa područja Općine Koprivnički Bregi.

- Odjeljak 3238 – računalne usluge iskazane u iznosu 9.545,38 eura. Računalne usluge smanjene su u odnosu na prethodnu godinu kada se uvodila nova digitalna platforma sustava obavještavanja koja digitalizira, ubrzava i pojednostavljuje proces kreiranja i provedbe natječaja kojima se dodjeljuju javna sredstva dok se za istu u 2025. godini plaća samo održavanje platforme.

- Odjeljak 3239 – ostale usluge u iznosu 4.263,97 eura. Troškovi se odnose na troškove naknada Poreznoj upravi u iznosu 1% od ukupno naplaćenih prihoda za obavljanje poslova utvrđivanja, evidentiranja naplate, nadzora i ovrhe poreza na dohodak, usluge Bibliobusa. Veći su troškovi naknade Poreznoj upravi zbog većih prihoda.

Podskupina - 329 ostali nespomenuti rashodi poslovanja iskazani su u iznosu 39.691,77 eura. Povećane su naknade za rad predstavničkih i izvršnih tijela, povjerenstava i slično zbog nove Odluke Vlade o povećanju osnovice za državne dužnosnike. Zbog održavanja lokalnih izbora u 2025. godini utrošena su sredstva za isplate naknada članovima povjerenstava, biračkim odborima i stručnom timu dok istih u 2024. godini nije bilo.

Povećane su naknade za rad predstavničkih i izvršnih tijela, povjerenstava i slično zbog nove Odluke Vlade o povećanju osnovice za državne dužnosnike. Zbog održavanja lokalnih izbora u 2025. godini utrošena su sredstva za isplate naknada članovima povjerenstava, biračkim odborima i stručnom timu dok istih u 2024. godini nije bilo.

Troškovi reprezentacije veći su u odnosu na izvještajno razdoblje prethodne godine zbog provođenja edukativnih, kulturnih i sportskih aktivnosti djece predškolske dobi, odnosno zbog troškova radi održavanja završne priredbe bazičnog treninga i engleskog jezika.

U 2024. godini plaćeni su troškovi pristojba i naknada zbog primljene presude, a vezane uz naplatu naknade za korištenje odlagališta otpada na području Općine Koprivnički Ivanec, odnosno odlagalištu Piškornica sanacijsko odlagalište d.o.o. stoga su oni znatno veći u odnosu na 2025. godinu.

Ostali nespomenuti rashodi poslovanja manji su u odnosu na izvještajno razdoblje prethodne godine iz razloga što je u 2024. godini, zbog poplave koja je pogodila Općinu Koprivnički Bregi, nabavljen pijesak dok u 2025. godini nije bilo takvih troškova.

**FINANCIJSKI RASHODI (34)**

Iskazani financijski rashodi u iznosu od 870,46 eura odnose se na troškove

bankarskih usluga i usluga platnog prometa te troškove naknada od 0,5% od naplaćenih prihoda. Zbog većih prihoda, veći su i troškovi naknada naplate 5% od naplaćenih prihoda.

**SUBVENCIJE (35)**

Navedene subvencije odnose se na subvencije poljoprivrednicima za sufinanciranje umjetnog osjemenjivanja goveda poljoprivrednih proizvođača koji se bave primarnom poljoprivrednom proizvodnjom s područja Općine Koprivnički Bregi. U izvještajnom razdoblju prethodne godine nisu ostvarene dok su u 2025. godini isplaćene u iznosu od 2.819,36 eura.

**POMOĆI DANE U INOZEMSTVO I UNUTAR OPĆEG PRORAČUNA (36)**

Pomoći proračunskim korisnicima drugih proračuna odnose se na: -sredstva pomoći iz proračuna za potrebe plaća odgojnog i stručnog osoblja vrtića „Potočić“ podružnice dječjeg vrtića „Vrapčić“ (navedeni troškovi veći su u odnosu na izvještajno razdoblje prethodne godine) i na -sredstva pomoći Osnovnoj školi Koprivnički Bregi. Navedene pomoći u 2025. godini iznose 79.568,37 eura i veće su za 51,23% u odnosu na izvještajno razdoblje prethodne godine.

**NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE (37)**

U 2025. godini Općina Koprivnički Bregi isplaćivala je jednokratnu novčanu pomoć za osobe s invaliditetom dok se u 2024. godini navedena pomoć nije isplaćivala, veći je broj studenata kojima se isplaćuju stipendije, veći su troškovi pomoći starijim osobama (isplata uskrsnice), porasli su troškovi sufinanciranja djece u vanjskim vrtićima i obrtima te troškovi sufinanciranja sterilizacija i kastracija pasa. Navedene naknade ostvarene su u iznosu od 78.101,92 eura, dok su u 2024. godini iznosile 50.918,49 eura.

**TEKUĆE DONACIJE (38)**

Rashodi iskazani na podskupini 381 iznose 49.080,35 eura, a isplaćeno je 36,37% više sredstava u odnosu na izvještajno razdoblje prethodne godine za izvršavanje programa kulturno- umjetničkim udrugama, političkim strankama, vatrogasnim društvima, sportskim društvima, humanitarnim organizacija, vjerskim zajednicama i ostalim društvenim organizacijama koje djeluju na području Općine Koprivnički Bregi.

Kapitalne pomoći na podskupini 386 u izvještajnom razdoblju u 2024. godini odnose se na troškove vezane uz poboljšanje vodnokomunalne infrastrukture aglomeracije i troškove odvodnje u naselju Glogovac (Ul. Dugačko brdo). Navedeni troškovi manji su u odnosu na izvještajno razdoblje prethodne godine iz razloga što isti u 2025. godini nisu ostvareni.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine iskazani u iznosu 249.308,34 eura odnose se na:

Ceste, željeznice i ostali prometni objekti (4213)- Navedeni rashodi odnose se na izgradnju pješačko- biciklističke staze A. Šenoa i V. Nazora i idejni projekt za ishođenje lokacijske dozvole za stazu Bregi- Glogovac.

Ostali građevinski objekti (4214)- Navedeni rashodi odnose se na postavljanje led rasvjetnih tijela od zgrade Općine do crkve i na asfaltiranje staza na groblju u naselju Koprivnički Bregi.

Uredska oprema i namještaj (4221)- U 2025. godini kupljena je kuhinja u zgradi Općine dok u izvještajnom razdoblju prethodne godine nije bilo navedenih rashoda.

Oprema za održavanje i zaštitu (4223)- U izvještajnom razdoblju u 2024. godini utrošeno je 5.716,80 eura za nabavu tri klime u vatrogasnom domu u Koprivničkim Bregima dok je u izvještajnom razdoblju 2025. godine nabavljena peć i hladnjak za kuhinju u zgradi Općine te su kupljeni perač i kompresor za komunalne potrebe.

Uređaji, strojevi i oprema za ostale namjene (4227)- Navedeni troškovi veći su u odnosu na izvještajno razdoblje prethodne godine iz razloga što je kupljen alat za komunalne potrebe, izrađeni su izložbeni štandovi te je nabavljena dekorativna pisanica koja će krasiti naselje Koprivnički Bregi za vrijeme Uskrsa.

Nematerijalna proizvedena imovina (426)- Navedeni rashodi u izvještajnom razdoblju prethodne godine odnose se na IV. izmjene i dopune Prostornog plana Općine Koprivnički Bregi dok su u 2025. godini ostvareni rashodi za izmjenu Prostornog plana (izradu prostornih planova nove generacije putem elektroničkog sustava e planova).

**IZDACI**

**IZDACI ZA FINANCIJSKU IMOVINU I OTPLATE ZAJMOVA (5)**

Izdaci za otplatu glavnice primljenih kredita i zajmova u 2025. godini nisu ostvareni dok su u 2024. godini ostvareni u iznosu od 3.850,36 eura, a odnose se na vraćanje poreza na dohodak iz 2023. godine.

**VIŠAK/ MANJAK**

Iz razlike između prihoda i rashoda proizlazi višak prihoda poslovanja u iznosu od 289.282,24 eura. Ostvaren je ukupni rashod za nabavu nefinancijske imovine u iznosu od 249.308,34 eura. Razlikom između viška prihoda poslovanja i manjka prihoda od nefinancijske imovine Općina Koprivnički Bregi ostvarila je višak prihoda i primitaka u izvještajnom razdoblju u iznosu od 39.973,90 eura. Preneseni višak prihoda i primitaka iz prethodne godine iznosi 114.921,55 eura te je u sljedećem razdoblju raspoloživ iznos od 154.895,45 eura. Višak prihoda poslovanja koristit će se za realizaciju planiranih projekata u 2025. godini.

PREDSJEDNICA VIJEĆA:

Snježana Kuhar, v.r.